Rīgā

|  |  |  |  |
| --- | --- | --- | --- |
|  | 12.10.2023. | Nr. | 7-4/18 / 3046 |
|  |  |  |  |
| Uz | 26.09.2023. | Nr. | 2.1.3.1/23/3189 |

|  |
| --- |
| **MADONAS NOVADA PAŠVALDĪBAI** |

|  |
| --- |
| *Par precizēto saistošo noteikumu projekta saskaņošanu (NIN atvieglojumi)* |

Finanšu ministrija 2023.gada 26.septembrī ir saņēmusi Madonas novada pašvaldības (turpmāk – Pašvaldība) vēstuli Nr. 2.1.3.1/23/3189, ar kuru saskaņā ar Komercdarbības atbalsta kontroles likuma (turpmāk – KAKL) 10.pantu sākotnējai izvērtēšanai iesniegts precizētais Pašvaldības saistošo noteikumu projekts “Par nekustamā īpašuma nodokļa atvieglojumu noteikšanu Madonas novada pašvaldībā” (turpmāk – saistošo noteikumu projekts jeb atbalsta programma), kā arī 2023.gada 9.oktobrī saņēmusi Pašvaldības elektroniskā pasta vēstuli ar precizētu gala versiju saistošo noteikumu projektam.

Finanšu ministrija atbilstoši KAKL 9.panta pirmās daļas 1.punktam ir veikusi saistošo noteikumu projekta sākotnējo izvērtējumu un, ņemot vērā, ka saistošo noteikumu projekts ir sagatavots, ievērojot atbilstošā komercdarbības atbalsta regulējuma normas, neiebilst pret saistošo noteikumu projekta, kas iesniegts Finanšu ministrijā 2023.gada 9.oktobrī, apstiprināšanu.

Papildus – vēršam Jūsu uzmanību, ka Ministru kabineta 2018.gada 21.novembra noteikumi Nr.715 "Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem" (turpmāk – Noteikumi) nosaka *de minimis* atbalsta uzskaites sistēmas (turpmāk – Sistēma) izmantošanu, tās saturu un uzturēšanas kārtību, kā arī kārtību, kādā tiek piešķirtas Sistēmas lietošanas tiesības. Skaidrojam, ka *de minimis* atbalsta programmas izstrādātājs Sistēmā ievada informāciju par atbalsta programmu, kā tas noteikts Noteikumu 19.punktā, lai atbalsta sniedzējs Sistēmā var veikt atbalsta programmas ietvaros piešķirtā *de minimis* atbalsta reģistrāciju. Tāpat vēršam uzmanību, ka Sistēmas lietotāju tiesības (vai izmaiņas tajās) piesaka, ievērojot Noteikumu II sadaļu un iesniedzot Finanšu ministrijā aizpildītu Noteikumu 2.pielikumu.

|  |  |  |
| --- | --- | --- |
| Valsts sekretāra vietnieka Eiropas Savienības fondu jautājumos vietā  Eiropas Savienības fondu stratēģijas departamenta direktors | (paraksts\*) | E. Šadris |

|  |  |  |
| --- | --- | --- |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Kuļčuka 27852975  
suzanna.kulcuka@fm.gov.lv